CELEX: 22009D0017
Language: et
Date: 2008-02-05 00:00:00
Title: EMP Ühiskomitee otsus nr 17/2009, 5. veebruar 2009 , millega muudetakse Euroopa Majanduspiirkonna lepingu XX lisa (Keskkond)

19.3.2009   
            
            
               ET
            
            
               Euroopa Liidu Teataja
            
            
               L 73/55
            
         EMP ÜHISKOMITEE OTSUS
   
   nr 17/2009,
   5. veebruar 2009,
   millega muudetakse Euroopa Majanduspiirkonna lepingu XX lisa (Keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 7. novembri 2008. aasta otsusega nr 122/2008. (1)
               
            
         
               (2)
            
            
               Euroopa Parlamendi ja nõukogu 21. aprilli 2004. aasta direktiiv 2004/35/EÜ keskkonnavastutusest keskkonnakahjustuste ärahoidmise ja parandamise kohta (2) tuleb inkorporeerida lepingusse.
            
         
               (3)
            
            
               Kuna looduskaitse jääb lepingu kohaldamisalast välja, tuleb direktiivi 2004/35/EÜ kohaldada kooskõlas lepingu kohaldamisalaga,
            
         ON TEINUD JÄRGMISE OTSUSE:
   Artikkel 1
   Lepingu XX lisa punkti 1h (Euroopa Parlamendi ja nõukogu määrus (EÜ) nr 166/2006) järele lisatakse järgmine punkt:
   
               „1i.
            
            
               
                  32004 L 0035: Euroopa Parlamendi ja nõukogu direktiiv 2004/35/EÜ, 21. aprill 2004, keskkonnavastutusest keskkonnakahjustuste ärahoidmise ja parandamise kohta (ELT L 143, 30.4.2004, lk 56).
               Käesolevas lepingus loetakse selle direktiivi sätteid järgmises kohanduses:
               
                           a)
                        
                        
                           Ilma et see piiraks EMP Ühiskomitee edasisi meetmeid, tuleb märkida, et järgmised ühenduse õigusaktid ei ole inkorporeeritud EMP lepingusse:
                           
                                       i)
                                    
                                    
                                       nõukogu direktiiv 79/409/EMÜ, 2. aprill 1979, loodusliku linnustiku kaitse kohta (linnudirektiiv);
                                    
                                 
                                       ii)
                                    
                                    
                                       nõukogu direktiiv 92/43/EMÜ, 21. mai 1992, looduslike elupaikade ja loodusliku loomastiku ja taimestiku kaitse kohta (elupaikade direktiiv).
                                    
                                 Seega ei kohaldata EFTA riikide suhtes viiteid nendele õigusaktidele.
                        
                     
                           b)
                        
                        
                           Artikli 2 lõiget 3 ei kohaldata EFTA riikide suhtes.
                        
                     
                           c)
                        
                        
                           EFTA riikide puhul tähendab mõiste „kaitstud liigid ja looduslikud elupaigad” järgmist:
                           EFTA riigi otsusel mis tahes elupaik või liik või elupaikade või liikide tüübid, millele EFTA riik näeb ette samaväärse otstarbe kui on sätestatud artikli 2 lõikes 3 nimetatud kahes direktiivis.”
                        
                     
         Artikkel 2
   Direktiivi 2004/35/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 6. veebruar 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated. (3)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 5. veebruar 2009
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 339, 18.12.2008, lk 114.
   
      (2)  ELT L 143, 30.4.2004, lk 56.
   
      (3)  Põhiseadusest tulenevad nõuded on nimetatud.